דבר אחד שמחשבים ממש טובים בו הוא לחזור על פקודות.
כבן אדם, אתם יכולים להשתעמם בקלות אם תצטרכו לעשות את אותו הדבר הרבה פעמים ברצף.
אבל מחשב יכול לעשות את אותו הדבר מיליונים, אולי אפילו מיליארדים של פעמים,
מבלי להשתעמם, והוא עושה את הכול בצורה מעולה.
אז אם, לדוגמה, הייתי רוצה לאחל יום הולדת שמח לכל
העובדים בחברת פייסבוק באמצעות המייל (הדואר האלקטרוני),
זה כנראה היה לוקח לי למעלה ממאה שנים כדי לכתוב את כל המיילים האלה לכולם.
אבל עם כמה שורות פשוטות של קוד, אני יכול ליצור מערכת
שתשלח מייל לכולם בפייסבוק ותאחל להם יום הולדת שמח.
אז אלו הן בעצם הלולאות, וזו הסיבה לכך שהן כה חיוניות,
ואלה דברים שמחשבים יכולים לעשות בצורה מעולה.
בדוגמה הזו, המטרה שלכם תהיה להזיז את הציפור
כדי שתשיג את החזיר. אנחנו הולכים להשתמש בבלוק ה"חזור על"
כדי לעשות זאת בקלות. אתם יכולים לעשות את זה
באמצעות פעולת "זוז קדימה"
חמש פעמים כדי לקדם את הציפור צעד אחד בכל פעם אל עבר החזיר.
או שאתם יכולים לומר למחשב "זוז קדימה" רק פעם אחת,
ואז לומר לו "לחזור" על כך 5 פעמים, והציפור תעשה את אותו הדבר בדיוק.
אז כדי לעשות את זה, גררו את פקודת ה"זוז קדימה",
ואז הניחו אותה בתוך בלוק ה"חזור על".
אתם יכולים ללחוץ עליו ולומר לו כמה פעמים אתם רוצים שיחזור על הבלוק
כדי לומר לו כמה צעדים אתם רוצים שהציפור תזוז. עוד דבר אחד שרציתי לומר, הוא שאתם
יכולים לתת כמה פקודות שתרצו בתוך בלוק ה"חזור על".
אז בדוגמה הזו, אתם אומרים לה לזוז קדימה ואז לפנות שמאלה,
והיא תעשה את זה חמש פעמים גם כן. אוקיי, עבודה מעולה, תבלו!